text: Syd- og Sønderjylland blev den vådeste landsdel
  03 marts 2018 kl. 19.24
  Over vinteren har Syd- og Sønderjylland været særligt ramt af både nedbør og blæst, viser en ny opgørelse, der er lavet af DMI. 
  Selvom man måske ikke skulle tro det, så er vinteren ovre.
  Og i den forbindelse har DMI opgjort tallene over vintervejret 2017-2018. 
  Syd- og Sønderjylland tager en førsteplads, når det gælder mængden af nedbør. Her faldt der i vinterens løb 216 millimeter i gennemsnit. 
  Over hele landet faldt 175 millimeter nedbør, og det er ni procent over den normale mængde nedbør. 
  Syd- og sønderjyderne fortsætter med at være i uheldige i den nye opgørelse. Den viser nemlig, at vestkysten i Syd- og Sønderjylland var særligt hårdt ramt den 11. februar. Her målte man dagens kraftigste vindstød på 22,9 meter i sekundet ved Blåvandshuk Fyr, og det svarer til orkanstyrke. 
  Senere på aftenen spredte den kraftige vind sig til resten af landet.
  